open-index/open-wikipedia-markdown huggingface dataset:
องค์การบริหารส่วนตำบลทุ่งแก

**องค์การบริหารส่วนตำบลทุ่งแก** เป็นองค์กรปกครองส่วนท้องถิ่นแห่งหนึ่งในอำเภอเจริญศิลป์ จังหวัดสกลนคร ตั้งอยู่ในภูมิประเทศที่เป็นที่ราบ สภาพดินจะเป็นดินทรายปนลูกรัง มีเนื้อที่เหมาะแก่การทำการเกษตร เช่นทำนา ทำสวน และสภาพป่าเป็นป่าเบญจพรรณ

## อาณาเขต
* ทิศเหนือ ติดกับ องค์การบริหารส่วนตำบลบ้านเหล่า
* ทิศใต้ ติดกับ องค์การบริหารส่วนตำบบ้านถ่อน, เทศบาลตำบลโคกสี (อำเภอสว่างแดนดิน)
* ทิศตะวันออก ติดกับ เทศบาลตำบลเจริญศิลป์
* ทิศตะวันตก ติดกับ เทศบาลตำบลโคกสี (อำเภอสว่างแดนดิน)

## ประวัติ
ตำบลทุ่งแก เป็นตำบลที่เก่าแก่ เดิมอยู่ในเขตปกครองของอำเภอสว่างแดนดิน ต่อมาได้แบ่งแยกออกไปจัดตั้งเป็นตำบลโคกศิลา ตำบลเจริญศิลป์ตามลำดับ และมีประกาศกระทรวงมหาดไทย เมื่อวันที่ 5 กรกฎาคม พ.ศ. 2516 ให้จัดตั้งเป็น สภาตำบลทุ่งแก 

จนได้ยกฐานะเป็นองค์การบริหารส่วนตำบลทุ่งแก ตามลักษณะการปกครองส่วนท้องถิ่นเมื่อวันที่ 16 ธันวาคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลทุ่งแก จนปัจจุบัน

## การปกครอง
ปัจจุบัน องค์การบริหารส่วนตำบลทุ่งแก ปกครองครอบคลุมตำบลทุ่งแกบางส่วน (นอกเขตเทศบาลตำบลเจริญศิลป์) ประกอบด้วย 8 หมู่บ้าน ได้แก่
* หมู่ที่ 1 บ้านดอนสร้างไพร
* หมู่ที่ 2 บ้านทุ่งแก
* หมู่ที่ 3 บ้านหนองน้อย
* หมู่ที่ 4 บ้านโคกไชยวาน
* หมู่ที่ 5 บ้านหนองแสง
* หมู่ที่ 6 บ้านหนองจาน
* หมู่ที่ 8 บ้านโสก
* หมู่ที่ 9 บ้านโคกไชยวานน้อย
* หมู่ที่ 10 บ้านวังอ้อยหนู

## อ้างอิง

ทุ่งแก
เครื่องอิสริยาภรณ์ซามุฌนิสจ์

**เครื่องอิสริยาภรณ์ "ซามุฌนิสจ์"** () เป็นเครื่องอิสริยาภรณ์ของประเทศยูเครน จัดทำขึ้นในสมัยประธานาธิบดีแลออนิด กุชมา เมื่อวันที่ 21 สิงหาคม พ.ศ. 2539

## รางวัลสำหรับ[[ประธานาธิบดียูเครน]]ที่มีความกล้าหาญ





## เครื่องราช, ดาว และแพรแถบเครื่องอิสริยาภรณ์ซามุฌนิสจ์




## ผู้ที่ได้รับ
* Viktor Gurniak (1987-2014) - ทหารพราน, นักถ่ายภาพ, อาสาสมัคร ถูกสังหารในสงครามชาวรัสเซีย - ยูเครน

## แหล่งข้อมูลอื่น
* Laws of Ukraine «About the state awards of Ukraine»
* State award of Ukraine – Order For Courage
* Order For Courage

หมวดหมู่:เครื่องอิสริยาภรณ์ยูเครน
หมวดหมู่:รางวัลแห่งความกล้าหาญ
ตำบลโคกศิลา

**โคกศิลา** เป็นตำบลหนึ่งในอำเภอเจริญศิลป์ จังหวัดสกลนคร มีลักษณะภูมิประเทศทั่วไปส่วนใหญ่เป็นที่ราบ มีลูกคลื่นต่ำ แหล่งน้ำธรรมชาติที่สำคัญ ได้แก่ ลำน้ำยาม หนองห้วยน้อย หนองบ่อแฮ่ และหนองจาน ป่าไม้ส่วนใหญ่เป็นป่าเต็งรัง ลักษณะของดินเป็นดินชุด ไม่มีความอุดมสมบูรณ์ 

## ประวัติ
ตำบลโคกศิลาแต่เดิมเป็นหมู่บ้านในตำบลทุ่งแก อำเภอสว่างแดนดิน ต่อมาทางราชการได้แบ่งแยกท้องที่ตำบลทุ่งแกออกมาจัดตั้งเป็น **ตำบลโคกศิลา** เมื่อวันที่ 22 กรกฎาคม พ.ศ. 2517 โดยมีการจัดตั้งสภาตำบลโคกศิลาขึ้นในพื้นที่ จนได้จัดตั้งเป็นองค์การบริหารส่วนตำบลโคกศิลาเมื่อวันที่ 16 ธันวาคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลโคกศิลา

## อาณาเขต
* **ทิศเหนือ** ติดต่อกับตำบลธาตุ (อำเภอวานรนิวาส)
* **ทิศตะวันออก** ติดต่อกับตำบลศรีวิชัย (อำเภอวานรนิวาส)
* **ทิศใต้** ติดต่อกับตำบลแวงและตำบลธาตุทอง (อำเภอสว่างแดนดิน)
* **ทิศตะวันตก** ติดต่อกับตำบลธาตุทอง (อำเภอสว่างแดนดิน) และตำบลเจริญศิลป์

## การแบ่งเขตการปกครอง
ตำบลโคกศิลาแบ่งเขตการปกครองออกเป็น 8 หมู่บ้าน ได้แก่
* **หมู่ที่ 1** บ้านโคกศิลา
* **หมู่ที่ 2** บ้านโคกศิลา
* **หมู่ที่ 3** บ้านหนองทุ่ม
* **หมู่ที่ 4** บ้านคำบอน
* **หมู่ที่ 5** บ้านหนองโจด
* **หมู่ที่ 6** บ้านปลวก
* **หมู่ที่ 7** บ้านโคกศิลา
* **หมู่ที่ 8** บ้านโคกศิลา

## อ้างอิง

โคกศิลา
โคกศิลา
นิสสัน คิกส์

**นิสสัน คิกส์** เป็นรถยนต์ครอสโอเวอร์ผลิตโดยนิสสันตั้งแต่ปี 2559 รถรุ่นนี้เปิดตัวครั้งแรกที่ประเทศบราซิลระหว่างงานฤดูร้อนปี 2559 เพื่อโปรโมทการแข่งขันกีฬาโอลิมปิกฤดูร้อน 2016 ซึ่งนิสสันนั้นเป็นผู้สนับสนุนหลัก ได้เริ่มขายจริงเมื่อวันที่ 5 สิงหาคม พ.ศ. 2559 และต่อมาในปลายปีก็ได้เริ่มเปิดตัวในกลุ่มประเทศละตินอเมริกา และจะจำหน่ายต่ออีกมากกว่า 80 ประเทศ ในต้นปี พ.ศ. 2560 นิสสัน คิกส์ได้ทำตลาดแทนนิสสัน จู๊ค ในประเทศอเมริกาเหนือ รวมถึงในประเทศไทย

## อ้างอิง

## แหล่งข้อมูลอื่น

หมวดหมู่:นิสสัน
หมวดหมู่:รถนิสสัน
หมวดหมู่:รถพลังงานไฮบริด
หมวดหมู่:เทคโนโลยียานยนต์
หมวดหมู่:เทคโนโลยีความยั่งยืน
ลูอีเซอ อุลรีเคอแห่งปรัสเซีย สมเด็จพระราชินีแห่งสวีเดน

**ลูอีเซอ อุลรีเคอแห่งปรัสเซีย สมเด็จพระราชินีแห่งสวีเดน** (; ; ) (24 กรกฎาคม ค.ศ. 1720 – 16 กรกฎาคม ค.ศ. 1782) เป็นสมเด็จพระราชินีแห่งสวีเดนในฐานะพระอัครมเหสีของพระเจ้าอดอล์ฟ เฟรดริกแห่งสวีเดน และเป็นพระชนนีของพระเจ้ากุสตาฟที่ 3 แห่งสวีเดน พระองค์ทรงมีบทบาททางด้านการเมืองของสวีเดน ณ ขณะนั้นเป็นอย่างมาก

## ครอบครัว
ลูอีเซอ อุลรีเคอแห่งปรัสเซียทรงเป็นหนึ่งในพระราชโอรส-ธิดาของพระเจ้าฟรีดริช วิลเฮล์มที่ 1 แห่งปรัสเซียและโซฟี โดโรเทอา แห่งฮันโนเฟอร์ จากทางสายพระวงศ์ของพระมารดานั้น พระองค์ทรงเป็นพระราชนัดดาของพระเจ้าจอร์จที่ 1 แห่งบริเตนใหญ่ และทรงเป็นพระภาคิไนยในพระเจ้าจอร์จที่ 2 แห่งบริเตนใหญ่ นอกจากนั้นของทรงเป็นพระภคนี(ลูกพี่ลูกน้อง)ในเจ้าชายเฟรเดอริก เจ้าชายแห่งเวลส์(พระชนกของพระเจ้าจอร์จที่ 3 แห่งสหราชอาณาจักร)และหลุยส์แห่งบริเตนใหญ่ สมเด็จพระราชินีแห่งเดนมาร์กและนอร์เวย์) หลุยเซ อูลริเคยังทรงเป็นพระขนิษฐาของพระเจ้าฟรีดริชมหาราช วิลเฮล์มิเน่แห่งปรัสเซีย เจ้าชายเอากุสท์ วิลเฮล์มแห่งปรัสเซีย และเจ้าชายไฮน์ริชแห่งปรัสเซีย

## พระราชโอรส-ธิดา
พระองค์ทรงอภิเษกสมรสกับพระเจ้าอดอล์ฟ เฟรดริกแห่งสวีเดน

## พงศาวลี

หมวดหมู่:ราชินีแห่งสวีเดน
หมวดหมู่:มกุฎราชกุมารีแห่งสวีเดน
หมวดหมู่:พระราชธิดาในพระมหากษัตริย์
หมวดหมู่:พระราชบุตรในพระเจ้าฟรีดริช วิลเฮ็ล์มที่ 1 แห่งปรัสเซีย
เอลีซาเบ็ท คริสทีเนอ แห่งเบราน์ชไวค์-ว็อลเฟินบึทเทิล-เบเวิร์น

**เอลีซาเบ็ท คริสทีเนอ แห่งเบราน์ชไวค์-ว็อลเฟินบึทเทิล-เบเวิร์น** () เป็นสมเด็จพระราชินีแห่งปรัสเซียในฐานะพระอัครมเหสีของพระเจ้าฟรีดริชที่ 2 แห่งปรัสเซีย เมื่อแรกประสูติพระองค์ทรงมีศักดิ์เป็นดัชเชสแห่งเบราน์ชไวค์-ว็อลเฟินบึทเทิล

## ครอบครัว
เอลีซาเบ็ท คริสทีเนอทรงเป็นพระธิดาของดยุกแฟร์ดินันท์ อัลเบร็ชท์ที่ 2 แห่งบราวน์ชไวก์-ว็อลเฟินบึทเทิล และเจ้าหญิงอันโทอาเน็ทเทอ อมาเลียแห่งเบราน์ชไวค์-ว็อลเฟินบึทเทิล โดยทรงเป็นลำดับที่สามจากพระโอรส-ธิดาทั้ง 16 องค์ พระองค์ทรงเป็นพระขนิษฐาของดยุกคาร์ลที่ 1 แห่งเบราน์ชไวค์-ว็อลเฟินบึทเทิล ดยุกอันทอน อูลริชแห่งเบราน์ชไวค์-ว็อลเฟินบึทเทิล และทรงเป็นพระเชษฐภคินีของ ดยุกแฟร์ดินันท์แห่งบราวน์ชไวค์-ว็อลเฟินบึทเทิล ลูอีเซอ อมาเลีย เจ้าหญิงเอากุสท์ วิลเฮล์มแห่งปรัสเซีย โซฟี อมาลี ดัชเชสแห่งซัคเซิน-โคบูร์ก-ซาลเฟลด์ สมเด็จพระราชินียูลีอาเนอ มารีอาแห่งเดนมาร์ก นอกจากนี้พระองค์ยังทรงเป็นพระภาคิไนย(หลานป้า)ของเอลีซาเบ็ท คริสทีเนอแห่งเบราน์ชไวค์-ว็อลเฟินบึทเทิล พระจักรพรรดินีในจักรพรรดิคาร์ลที่ 6 แห่งจักรวรรดิโรมันอันศักดิ์สิทธิ์
## พระชนม์ชีพในช่วงเยาว์วัย
พระองค์ทรงได้รับการศึกษาอย่างผิวเผินในด้านการสนทนาภาษาเยอรมันและภาษาฝรั่งเศส และด้านการเต้นรำและการวาดภาพอย่างละเล็กน้อยเท่านั้น ราชวงศ์เวลฟ์สายเบเวิร์นนั้นเป็นพวกเคร่งครัดศาสนาคริสต์นิกายลูเทอแรนมาก การเลี้ยงดูที่เคร่งครัดนี้ทำให้พระองค์ทรงเติบโตเป็นดัชเชสที่เงียบและขี้อาย
## เสกสมรส
ในวันที่ 12 พฤษภาคม ค.ศ.1733 เอลีซาเบ็ท คริสทีเนอ(18 ปี)และเจ้าชายฟรีดริช มกุฎราชกุมารแห่งปรัสเซียทรงเข้าพิธีอภิเษกสมรส ณ พระราชวังซัลซ์ดาห์ลุมของพระอัยกาดยุกลูทวิช รูดอล์ฟแห่งเบราน์ชไวค์-ว็อลเฟินบึทเทิล ทั้งพระองค์ไม่มีพระราชโอรส-ธิดาด้วยกันและทรงแยกกันอยู่ตั้งแต่ปีค.ศ.1740
## สมเด็จพระราชินี
พระสัสสุระของเอลีซาเบ็ท คริสทีเนอ พระเจ้าฟรีดริช วิลเฮล์มที่ 1 แห่งปรัสเซียได้เสด็จสวรรคตในปีค.ศ.1740 และพระสวามีของพระองค์ก็ได้ขึ้นครองราชย์เป็นพระเจ้าฟรีดริชที่ 2 แห่งปรัสเซีย ในช่วงเวลาที่พระองค์ทรงดำรงตำแหน่งพระราชินีอยู่นั้นได้ทรงประทับอยู่อย่างเดียวดายที่พระราชวังโชนเฮาเซ่นโดยที่พระสวามีจะเสด็จมาเยี่ยมเยียนนานๆ ครั้ง และทรงได้รับมอบหมายให้เลี้ยงดูเจ้าหญิงฟรีดริเค่ ชาร์ล็อทเท่แห่งปรัสเซียที่ภายหลังได้อภิเษกกับดยุคแห่งยอร์คและอัลบานี
## บั้นปลายพระชนม์ชีพ
หลังจากที่พระเจ้าฟรีดริชมหาราชทรงเสด็จสวรรคตและพระภาคิไนยเจ้าชายฟรีดริช วิลเฮล์มแห่งปรัสเซียได้เสด็จขึ้นครองราชย์ต่อ พระองค์ก็ยังคงประทับอยู่ที่พระราชวังโชนเฮาเซ่นเช่นเดิม โดยมีพระญาติและสมาชิกราชวงศ์ต่างๆ เสด็จมาเยี่ยมกันอยู่บ่อยๆ พระองค์ทรงเสด็จสวรรคตอย่างสงบในวันที่13 มกราคม ค.ศ.1797 มีพระชนมายุรวมได้ 82 พรรษา

## อ้างอิง
* Elizabeth Christine, Wife of Frederick the Great by Catherine E. Hurst
* „Ich bleibe zurück wie eine Gefangene“: Elisabeth Christine und Friedrich der Große (Biografien) by Karin Feuerstein-Praßer

หมวดหมู่:ราชินีแห่งปรัสเซีย
หมวดหมู่:มกุฎราชกุมารีแห่งปรัสเซีย
จอนาทัน วอลเทอส์

**จอนาทัน รอนัลด์ วอลเทอส์** (; เกิดวันที่ 20 กันยายน ค.ศ. 1983) เป็นอดีตนักฟุตบอลชาวไอริช​ ตำแหน่งกองหน้า

โดยวอลเทอส์ เคยได้รองแชมป์เอฟเอ คัพ ร่วมกับสโตก ซิตี ในปี 2011 และได้ลงแข่งขันในรายการสำคัญระดับชาติร่วมกับทีมชาติสาธารณรัฐไอร์แลนด์ ถึง 2 ครั้ง ได้แก่ ฟุตบอลชิงแชมป์แห่งชาติยุโรป 2012 ที่ประเทศโปแลนด์ และ ฟุตบอลชิงแชมป์แห่งชาติยุโรป 2016 ที่ประเทศฝรั่งเศส นอกจากนี้เขายังเคยได้รับรางวัลจากสมาคมฟุตบอลไอร์แลนด์ (FAI) ในฐานะผู้เล่นยอดเยี่ยมแห่งปีของทีมชาติสาธารณรัฐไอร์แลนด์ ในปี ค.ศ. 2015

## อ้างอิง

หมวดหมู่:นักฟุตบอลชาวไอริช
หมวดหมู่:กองหน้าฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:บุคคลจากเทศมณฑลเมอร์ซีย์ไซด์
ฟุตบอลชิงแชมป์สโมสรโลก 2017 นัดชิงชนะเลิศ

การแข่งขัน **ฟุตบอลชิงแชมป์สโมสรโลก 2017 นัดชิงชนะเลิศ** เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2017, เป็นทัวร์นาเมนต์ฟุตบอลที่เป็นเจ้าภาพโดย ประเทศสหรัฐอาหรับเอมิเรตส์. ครั้งนี้เป็นนัดชิงชนะเลิศครั้งที่ 13 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.

รอบชิงชนะเลิศเป็นการตัดสินกันระหว่าง สโมสรจากสเปน เรอัลมาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากบราซิล เกรมีอู, เป็นตัวแทน คอนเมบอล ของ โกปาลีเบร์ตาดอเรส. จะลงเล่นที่ ซาเหย็ด สปอร์ตส์ ซิตี สเตเดียม ในเมือง อาบูดาบี เมื่อวันที่ 16 ธันวาคม พ.ศ. 2560.

## ภูมิหลัง

## เส้นทางสู่นัดชิงชนะเลิศ

## นัด

### รายละเอียด


## อ้างอิง

## แหล่งข้อมูลอื่น
* 

รอบชิงชนะเลิศ
2017
สมเด็จพระราชินีนาตาลีแห่งเซอร์เบีย

**สมเด็จพระราชินีนาตาลีแห่งเซอร์เบีย** ()

## พระราชประวัติ
สมเด็จพระราชินีนาตาลี ทรงมีพระนามเดิมว่า นาตาลี โอเบอโนวิช คีโชโก ทรงเป็นพระธิดาใน  เจ้าหญิงโพลิลีนแห่งมองเดเวีย กับ พันเอก ปีเตอร์ โอเบอโนวิช เสด็จพระราชสมภพ ณ ทัสคานี โดยพระอัยกา (ปู่) ของพระองค์ทรงเป็นจอมทัพแห่งเซอร์เบียด้วย โดยพระชนม์ชีพช่วงต้นทรงอาศัยอยู่ใน ราชอาณาจักรโรมาเนีย โดยพระองค์ทรงมีพระอนุชาและพระขนิษฐา ดังนี้
#มาเรีย
#แคทเธอรีน
#จอห์น

โดยต่อมาพระบิดาเสียชีวิตและพระมารดาสิ้นพระชนม์ พระองค์และพระอนุชาพระขนิษฐาได้รับการดูแลจากพระอัยกาและพระอัยยิกาฝั่งพระบิดา
## เสกสมรส
นางสาวนาตาลี ได้พบกับ พระเจ้ามิลานที่ 1 แห่งเซอร์เบีย พระราชสวามีในอนาคต ซึ่งขณะนั้นดำรงพระอิสริยยศเป็นมกุฎราชกุมารแห่งเซอร์เบีย ขณะมีอายุ 16 ปี ซึ่งพบกันที่การประชุมใหญ่แห่งราชวงศ์และเหล่าขุนนาง ทหารแห่งเซอร์เบีย ต่อมาเจ้าชายมิลาน มกุฎราชกุมารแห่งเซอร์เบียได้ทรงขอเธอแต่งงาน ได้รับพระราชทานพระอิสริยยศเป็น **เจ้าหญิงนาลาลี มกุฎราชกุมารีแห่งเซอร์เบีย พระวรชายา** โดยทรงให้กำเนิดพระราชโอรส 2 พระองค์ดังนี้
#เจ้าชายอเล็กซานเดอร์ (ต่อมาเสด็จขึ้นครองราชย์ทรงพระปรมาภิไธย พระเจ้าอเล็กซานเดอร์ที่ 1 แห่งเซอร์เบีย)
#เจ้าชายเซอร์เกีย

## สมเด็จพระราชินีแห่งเซอร์เบีย
ภายหลังจาากที่พระราชสวามีครองราชย์ต่อจากพระราชบิดา มกุฎราชกุมารีนาตาลี จึงได้รับการสถาปนาเป็น **สมเด็จพระราชินีนาตาลีแห่งเซอร์เบีย**
## การหย่าร้างกับพระราชสวามีและบั้นปลายพระชนม์ชีพ
หลังจากเสกสมรสได้มินาน พระองค์และพระราชสวามีทรงมีความขุ่นข้องหมองพระราชหฤทัยกันบ่อยครั้ง จนนำไปสู่การหย่าร้างในวันที่ 6 มีนาคม พ.ศ. 2432 ซึ่งเป็นวันครบรอบการเป็นสมเด็จพระราชินีแห่งเซอร์เบียของพระองค์ครบ 7 ปี แต่ถึงกระนั้นพระราชสวามีก็มิได้เสกสมรสใหม่ ต่อมา เมื่อวันที่ 11 กุมภาพันธ์ พ.ศ. 2444 พระเจ้ามิลานที่ 1 แห่งเซอร์เบีย เสด็จสวรรคตลง พระราชโอรสพระองค์ใหญ่ เสด็จขึ้นครองราชย์ 

สมเด็จพระราชินีนาตาลีแห่งเซอร์เบีย เสด็จสวรรคตลงเมื่อวันที่ 8 พฤษภาคม พ.ศ. 2484 ซึ่งเป็นก่อนวันครบรอบพระชนมายุ 82 พรรษา เพียง 6 วัน ด้วยโรคพระชรา
หมวดหมู่:บุคคลที่เกิดในปี พ.ศ. 2402
หมวดหมู่:บุคคลที่เสียชีวิตในปี พ.ศ. 2484
อ
อ
หมวดหมู่:บุคคลจากแคว้นตอสคานา
หมวดหมู่:ราชินีแห่งเซอร์เบีย
รั้วต้นไม้

[thumb|right|รั้วต้นไม้ ซึ่งปลูกไว้กั้นเขตที่ดินใน[ประเทศเยอรมนี|เยอรมนี]]
[thumb|right|รั้วต้นไม้ใน[ประเทศอังกฤษ|อังกฤษ ซึ่งตัดแต่งไว้ให้มีลักษณะคล้ายเขาวงกต]]

**รั้วต้นไม้** () เป็นแนวของไม้พุ่มหรือไม้ยืนต้นที่ปลูกไว้ชิดๆ กัน
ซึ่งถูกดัดหรือตัดแต่งโดยเฉพาะให้มีลักษณะเป็นแนวกั้นคล้ายกำแพง,
ปกติมักจะทำไว้ตามขอบไร่นาเพื่อแบ่งแยกอาณาบริเวณ และช่วยบังลมพายุที่จะทำลายพืชผล,
หรือกั้นระหว่างแนวบ้านเรือนกับถนนเพื่อเพิ่มความร่มรื่น ดักฝุ่นละออง และลดเสียงรบกวน,
บางครั้งก็นำมาใช้เป็นองค์ประกอบร่วมในการจัดสวนเพื่อเพิ่มความสวยงาม ซึ่งมักจะตัดแต่งให้มีรูปร่างแปลกตาเป็นพิเศษอีกด้วย

หมวดหมู่:พืชกรรมสวนและการทำสวน
แซตเทอร์นาเลีย

**แซตเทอร์นาเลีย** () เป็นเทศกาลโรมันโบราณเพื่ออุทิศแด่เทพเจ้าแซตเทิร์น จัดขึ้นตรงกับวันที่ 17 ธันวาคมในปฏิทินจูเลียน และภายหลังขยายเทศกาลไปจนถึงวันที่ 23 ธันวาคม วันหยุดนี้มีการเฉลิมฉลองด้วยการบูชายัญ ณ เทวสถานแซตเทิร์น ในจตุรัสโรมัน และงานเลี้ยงสาธารณะ ตามด้วยการให้ของขวัญเป็นการส่วนตัว การสังสรรค์ต่อเนื่องและบรรยากาศแบบคาร์นิวัลซึ่งขัดต่อจารีตสังคมของโรมัน โดยอนุญาตให้มีการพนัน และนายทาสให้บริการบนโต๊ะอาหารแก่ทาส กวี คาตุลลุส เรียกวันเหล่านี้ว่า "วันยอดเยี่ยม" เทศกาลดังกล่าวเทียบเท่ากับวันหยุดโครเนียของกรีก ซึ่งมีการเฉลิมฉลองระหว่างเดือนแอตติกฮีคาทอมบาเอียนในกลางฤดูร้อนตอนปลาย

## อ้างอิง

หมวดหมู่:แซตเทิร์น
หมวดหมู่:เทศกาลโรมันโบราณ
หมวดหมู่:เทศกาลฤดูหนาว
ระบบสนธิสัญญาแอนตาร์กติก

thumb|256px|right|แผนที่สถานีวิจัยและการอ้างสิทธิ์ในดินแดนในทวีปแอนตาร์กติกา (2002)
**สนธิสัญญาแอนตาร์กติก**และความตกลงที่เกี่ยวข้อง รวมเรียก **ระบบสนธิสัญญาแอนตาร์กติก** () วางระเบียบความสัมพันธ์ระหว่างประเทศที่เกี่ยวข้องกับทวีปแอนตาร์กติกา สำหรับวัตถุประสงค์ของระบบสนธิสัญญาฯ มีการนิยาม "แอนตาร์กติกา" ว่าหมายถึงแผ่นดินและหิ้งน้ำแข็งทั้งหมดที่อยู่ใต้ละติจูด 60°ใต้ สนธิสัญญาฯ มีผลใช้บังคับในปี 2504 และปัจจุบันมีภาคี 53 ประเทศ สนธิสัญญาฯ กันทวีปแอนตาร์กติกาไว้เพื่อการอนุรักษ์ทางวิทยาศาสตร์ จัดตั้งเสรีภาพการสืบสวนทางวิทยาศาสตร์และห้ามกิจกรรมทางทหารบนทวีป สนธิสัญญาฯ เป็นความตกลงควบคุมอาวุธความตกลงแรกซึ่งจัดตั้งขึ้นระหว่างสงครามเย็น นับแต่เดือนกันยายน 2547 สำนักงานใหญ่เลขาธิการสนธิสัญญาแอนตาร์กติกตั้งอยู่ในกรุงบัวโนสไอเรส ประเทศอาร์เจนตินา

สนธิสัญญาหลักเปิดให้ลงนามเมื่อวันที่ 1 ธันวาคม 2502 และมีผลใช้บังคับอย่างเป็นทางการเมื่อวันที่ 23 มิถุนายน 2504 ผู้ลงนามดั้งเดิมเป็น 12 ประเทศซึ่งมีกิจกรรมในทวีปแอนตาร์กติการะหว่างปีธรณีฟิสิกส์สากล 2500–2501 สิบสองประเทศซึ่งมีผลประโยชน์สำคัญในทวีปแอนตาร์กติกาในเวลานั้น ได้แก่ ประเทศอาร์เจนตินา ออสเตรเลีย เบลเยียม ชิลี ฝรั่งเศส ญี่ปุ่น นิวซีแลนด์ นอร์เวย์ แอฟริกาใต้ สหภาพโซเวียต สหราชอาณาจักรและสหรัฐ ประเทศเหล่านี้ตั้งสถานีในทวีปแอนตาร์กติกากว่า 50 สถานีสำหรับปีธรณีฟิสิกส์สากล
432px|center|thumb|

## อ้างอิง

หมวดหมู่:ความตกลงทวีปแอนตาร์กติกา
หมวดหมู่:การอ้างสิทธิ์ดินแดนในทวีปแอนตาร์กติกา
หมวดหมู่:สนธิสัญญาสงครามเย็น
หมวดหมู่:สนธิสัญญาการควบคุมอาวุธ
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาเกี่ยวข้องกับสวีเดน
การฟ้องให้ขับบิล คลินตันออกจากตำแหน่ง

[thumb|300px|กระบวนพิจารณาในที่ประชุมของวุฒิสภาสหรัฐระหว่างการพิจารณาประธานาธิบดี[บิล คลินตันในปี 2542 โดยมีประธานศาลสูงสุด วิลเลียม เรนควิสต์เป็นประธาน ผู้จัดการสภาผู้แทนราษฎรนั่งข้างโต๊ะรูปหนึ่งส่วนสี่ของวงกลมทางซ้าย และที่ปรึกษาส่วนตัวของประธานาธิบดีนั่งอยู่ขวา]]

**การฟ้องให้ขับบิล คลินตันออกจากตำแหน่ง** เป็นกระบวนการซึ่งสภาผู้แทนราษฎรสหรัฐเริ่มเมื่อวันที่ 19 ธันวาคม 2541 ต่อบิล คลินตัน ประธานาธิบดีสหรัฐคนที่ 42 ใน 2 ข้อหา ข้อหาหนึ่งฐานเบิกความเท็จ และอีกข้อหนึ่งฐานขัดขวางกระบวนการยุติธรรม ข้อหาทั้งสองเกิดจากคดีการก่อกวนทางเพศที่พอลลา โจนส์ฟ้องคลินตัน ต่อมา วุฒิสภาปล่อยตัวคลินตันจากข้อเหาเหล่านี้เมื่อวันที่ 12 กุมภาพันธ์ 2542  ส่วนมาตราฟ้องให้ขับออกจากตำแหน่งอีกสองมาตรา คือ ข้อหาเบิกความเท็จที่สองและข้อหาละเมิดอำนาจ ไม่ผ่านสภาผู้แทนราษฎร

ก่อนหน้าการฟ้องให้ขับออกจากตำแหน่ง ที่ปรึกษาอิสระ เคน สตาร์ (Ken Starr) ยื่นเอกสารต่อคณะกรรมาธิการตุลาการของสภาผู้แทนราษฎร หัวหน้าอัยการ เดวิด ชิพเพอส์ (David Schippers) และทีมของเขาทบทวนเอกสารและตัดสินว่ามีมูลพอให้ฟ้องให้ขับประธานาธิบดีออกจากตำแหน่ง ผลคือ สภาผู้แทนราษฎรเต็มสภาพิจารณาสี่ข้อหา โดยผ่านสองข้อหา ทำให้คลินตันเป็นประธานาธิบดีคนที่สองที่ถูกฟ้องให้ขับออกจากตำแหน่ง คนแรกคือ แอนดรูว์ จอห์นสันในปี 2411 และเป็นคนที่สามที่มาตราฟ้องให้ขับออกจากตำแหน่งถูกเสนอต่อสภาผู้แทนราษฎรเต็มสภาเพื่อพิจารณา (ริชาร์ด นิกสันลาออกจากตำแหน่งประธานาธิบดีในปี 2517 ระหว่างที่มีกระบวนการฟ้องให้ขับเขาออกจากตำแหน่ง)

การพิจารณาในวุฒิสภาสหรัฐเริ่มทันทีหลังมีการประชุมรัฐสภาชุดที่ 106 ซึ่งพรรคริพับลิกันเริ่มด้วยสมาชิกวุฒิสภา 55 คน ต้องการคะแนนเสียงสองในสาม (67 เสียง) เพื่อถอดถอนคลินตันออกจากตำแหน่ง สมาชิกวุฒิสภา 50 คนออกเสียงลงคแนนให้ถอดถอนคลินตันฐานขัดขวางกระบวนการยุติธรรม และ 45 เสียงในถอดถอนเขาในข้อหาเบิกความเท็จ ไม่มีสมาชิกพรรคเดโมแครตของเขาออกเสียงลงคะแนนให้มีความผิดทั้งสองข้อหา คลินตันถูกปล่อยตัวในทุกข้อกล่าวหา

## อ้างอิง

หมวดหมู่:พ.ศ. 2542
หมวดหมู่:การเมืองสหรัฐ
ตำบลหนองแปน (อำเภอเจริญศิลป์)

**หนองแปน** เป็นตำบลหนึ่งในอำเภอเจริญศิลป์ จังหวัดสกลนคร มีลักษณะเป็นที่สูงทางด้านเหนือในระดับความสูง 190 เมตรจากระดับน้ำทะเลปานกลาง ส่วนทางตอนกลางและทางใต้ของตำบล เป็นที่ลุ่มในระดับความสูง 177 เมตรจากระดับน้ำทะเลปานกลาง พื้นที่ส่วนใหญ่ใช้ในการทำนา ทำสวน ทำไร่ ตั้งอยู่ห่างจากตัวอำเภอเจริญศิลป์ตามถนนสายหนองแปน–โคกคอน–เจริญศิลป์ ระยะทางประมาณ 26 กิโลเมตร และตามถนนสายหนองแปน–สว่างแดนดิน–เจริญศิลป์ ระยะทาง 47 กิโลเมตร

## ประวัติ
ตำบลหนองแปนเดิมเป็นหมู่บ้านในตำบลโคกสี อำเภอสว่างแดนดิน ต่อมาทางราชการได้แบ่งแยกท้องที่ตำบลโคกสีออกมาจัดตั้งเป็น **ตำบลหนองแปน** เมื่อวันที่ 22 กันยายน พ.ศ. 2523 โดยมีการจัดตั้งสภาตำบลหนองแปนในพื้นที่ จนกระทั่งมีการจัดตั้งสภาตำบลหนองแปนเป็นองค์การบริหารส่วนตำบลหนองแปนเมื่อวันที่ 16 ธันวาคม พ.ศ. 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล

## อาณาเขต
* **ทิศเหนือ** ติดต่อกับตำบลห้วยหลัวและตำบลหนองกวั่ง (อำเภอบ้านม่วง)
* **ทิศตะวันออก** ติดต่อกับตำบลบ้านเหล่า
* **ทิศใต้** ติดต่อกับตำบลโคกสี (อำเภอสว่างแดนดิน)
* **ทิศตะวันตก** ติดต่อกับตำบลดงเย็นและตำบลบ้านม่วง (อำเภอบ้านดุง จังหวัดอุดรธานี)

## การแบ่งเขตการปกครอง
ตำบลหนองแปนแบ่งเขตการปกครองออกเป็น 11 หมู่บ้าน ได้แก่ 
* **หมู่ที่ 1** บ้านหนองแปน
* **หมู่ที่ 2** บ้านทุ่ง
* **หมู่ที่ 3** บ้านคำเจริญ
* **หมู่ที่ 4** บ้านดงสง่า
* **หมู่ที่ 5** บ้านนาสีนวลในหรือบ้านนาสีนวล
* **หมู่ที่ 6** บ้านนาสีนวลนอกหรือบ้านนาสีนวล
* **หมู่ที่ 7** บ้านดงพัฒนา
* **หมู่ที่ 8** บ้านทรายทอง
* **หมู่ที่ 9** บ้านนาสีนวลน้อย
* **หมู่ที่ 10** บ้านหนองแปนน้อย
* **หมู่ที่ 11** บ้านนาสีนวลใต้

## การศึกษา
**โรงเรียนประถมศึกษา 1 แห่ง**
# โรงเรียนเจริญพัฒนา หมู่ที่ 3
**โรงเรียนขยายโอกาสทางการศึกษา 3 แห่ง**
# โรงเรียนบ้านดงสง่า หมู่ที่ 4
# โรงเรียนบ้านนาสีนวล หมู่ที่ 9
# โรงเรียนบ้านหนองแปน หมู่ที่ 10
**ศูนย์พัฒนาเด็กเล็กในสังกัดองค์การบริหารส่วนตำบลหนองแปน 3 ศูนย์**
# ศูนย์พัฒนาเด็กเล็กบ้านหนองแปน หมู่ที่ 1
# ศูนย์พัฒนาเด็กเล็กบ้านดงสง่า หมู่ที่ 4
# ศูนย์พัฒนาเด็กเล็กบ้านนาสีนวล หมู่ที่ 11
**ศูนย์การศึกษานอกโรงเรียน 1 แห่ง**

**ที่อ่านหนังสือพิมพ์ประจำหมู่บ้าน 6 แห่ง** 

## สถาบันและองค์การศาสนา
**วัด/สำนักสงฆ์ 9 แห่ง**
# วัดป่าบ้านทุ่ง หมู่ที่ 2 
# วัดป่าคำเจริญ หมู่ที่ 3
# วัดครองธรรมมิการาม หมู่ที่ 4
# วัดศรีกมโลวาส หมู่ที่ 6
# วัดป่าโนนชาด หมู่ที่ 7
# วัดศิริวรรณ หมู่ที่ 8
# วัดบูรพาราม หมู่ที่ 9
# วัดสามัคคีวราราม หมู่ที่ 10
# วัดศิริวราราม หมู่ที่ 11

## การสาธารณสุข
**โรงพยาบาลของรัฐ 1 แห่ง**
# โรงพยาบาลส่งเสริมสุขภาพตำบลบ้านดงสง่า หมู่ที่ 4 

## อ้างอิง

หนองแปน
หนองแปน
ลิฟแอนด์มัดดี

***ลิฟแอนด์มัดดี*** () เป็นซีรีส์โทรทัศน์แนวตลกของสหรัฐอเมริกา ที่สร้างโดย John D. Beck และ Ron Hart โดยออกอากาศทางช่องดิสนีย์แชนแนล ในวันที่ 19 กรกฎาคม 2013 และจบลงในวันที่ 24 มีนาคม 2017 ซีรีส์นำแสดงโดย โดฟ คาเมรอน, Joey Bragg, Tenzing Norgay Trainor, Kali Rocha, Benjamin King และ Lauren Lindsey Donzis

## นักแสดง
* โดฟ คาเมรอน รับบท Liv กับ Maddie Rooney
* Joey Bragg รับบท Joey Rooney
* Tenzing Norgay Trainor รับบท Parker Rooney
* Kali Rocha รับบท Karen Rooney
* Benjamin King รับบท Pete Rooney (ฤดูการที่ 1–3)
* Lauren Lindsey Donzis รับบท Ruby (ฤดูการที่ 4)

## แหล่งข้อมูลอื่น
* 
* 

หมวดหมู่:รายการโทรทัศน์ในอดีต
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ละครโทรทัศน์อเมริกันที่เริ่มออกอากาศตั้งแต่ พ.ศ. 2556
หมวดหมู่:รายการโทรทัศน์ช่องดิสนีย์แชนแนล
หมวดหมู่:ตัวละครกลุ่มสอง
ตะกร้อไทยแลนด์ลีก 2560

**ตะกร้อไทยแลนด์ลีก 2560** เป็นการแข่งขันตะกร้อไทยแลนด์ลีกครั้งที่ 16 ซึ่งในฤดูกาลนี้จะมีสโมสรเข้าร่วมการแข่งขันเป็น 10 สโมสร

โดยเริ่มแข่งขันครึ่งฤดูกาลแรกระหว่างวันที่ 8 กรกฎาคม ถึง 2 กันยายน 2560 และครึ่งฤดูกาลหลังระหว่างวันที่ 9 กันยายน ถึง 28 ตุลาคม 2560 โดยแข่งในระบบเหย้าเยือนพบกันหมดเป็นจำนวนทีมละ 18 นัด แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนน การจัดลำดับบนตารางคะแนน ดังนี้

ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับดังนี้
# พิจารณาจากแต้มจากผลการแข่งขัน
# พิจารณาจากผลต่างของเซ็ทได้ และเซ็ทเสีย (Set Difference)
# พิจารณาจากผลต่างของคะแนนได้ และคะแนนเสีย (Score Difference)
# พิจารณาเฉพาะเซตได้ (Set For)
# ในกรณีที่พิจารณาตามเกณฑ์ดังกล่าวข้างต้นตามลำดับแล้วและได้เกณฑ์ตัดสินตามข้อหนึ่งข้อใดแล้วให้ยุติการพิจารณาข้อต่อไป

## สโมสรที่เข้าร่วมแข่งขัน
* กาฬสินธุ์ 
* ขอนแก่น
* ชลบุรี
* นครปฐม 
* นครราชสีมา 
* ม.กรุงเทพธนบุรี 
* ปทุมธานี 
* แพร่  
* สุรินทร์  
* ศรีสะเกษ

## ตารางคะแนน

## อันดับการแข่งขัน

## แหล่งข้อมูลอื่น
* 

2560
หมวดหมู่:กีฬาไทยในปี พ.ศ. 2560
เซบัสทีอัน ควทซ์

**เซบัสทีอัน ควทซ์** (; เกิด 27 สิงหาคม พ.ศ. 2529) เป็นอดีตนายกรัฐมนตรีออสเตรียสองสมัย อดีตหัวหน้าพรรคประชาชนออสเตรียตั้งแต่เดือนพฤษภาคม พ.ศ. 2560 และเคยดำรงตำแหน่งรัฐมนตรีว่าการกระทรวงการต่างประเทศ

ในการเลือกตั้งสภานิติบัญญัติแห่งชาติ พ.ศ. 2560 พรรคประชาชนออสเตรียชนะการเลือกตั้ง&nbsp;

## อ้างอิง

หมวดหมู่:นายกรัฐมนตรีออสเตรีย
หมวดหมู่:บุคคลที่ยังมีชีวิตอยู่
หมวดหมู่:บุคคลจากเวียนนา
ไวต์ฮอร์ส (เพลงเทย์เลอร์ สวิฟต์)

"**ไวต์ฮอร์ส**" () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เพลงแต่งโดยสวิฟต์ และลิซ โรส ผลิตโดยนาธาน แชปแมน โดยสวิฟต์คอยช่วยผลิตด้วย เพลงออกจำหน่ายวันที่ 7 ธันวาคม ค.ศ. 2008 โดยสังกัดบิกแมชีนเรเคิดส์ เป็นซิงเกิลที่สองจากสตูดิโออัลบั้มที่สอง *[[เฟียร์เลส (อัลบั้มเทย์เลอร์ สวิฟต์)|เฟียร์เลส]]* (2008) สวิฟต์และโรสแต่งเพลงเกี่ยวกับคนรักเก่าคนหนึ่งของสวิฟต์ เมื่อเธอพบว่าเขาไม่ใช่คนแบบที่เธอต้องการ เพลงเน้นที่ช่วงเวลาที่สวิฟต์ยอมรับว่าความสัมพันธ์จบลง "ไวต์ฮอร์ส" ในด้านดนตรี เป็นเพลงคันทรี และใช้ไม่เน้นที่การผลิตมากเพื่อให้ความสำคัญกับเสียงร้องมากกว่า ในด้านเนื้อเพลง เพลงพูดถึงความผิดหวังในสิ่งที่ไม่ได้เป็นไปตามที่คิด และความสัมพันธ์ที่เจ็บปวด มีการอ้างถึงนิยายปรัมปราด้วย

ด้านการวิจารณ์ "ไวต์ฮอร์ส" ได้รับการตอบรับที่ดี ในงานประกาศรางวัลแกรมมี 2010 "ไวต์ฮอร์ส" ได้รับรางวัลแกรมมีสาขาเพลงคันทรียอดเยี่ยม และสาขาร้องเพลงคันทรีหญิงยอดเยี่ยม เพลงขายได้ดี แต่ไม่สำเร็จเท่าเพลงก่อนหน้า "เลิฟสตอรี" ในสหรัฐ เพลงขึ้นถึงอันดับที่สิบสามในชาร์ตบิลบอร์ดฮอต 100 และอันดับสองในชาร์ตฮอตเพลงคันทรี เพลงได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) มิวสิกวิดีโอกำกับโดยเทรย์ แฟนจอย ซึ่งเคยกำกับมิวสิกวิดีโอให้สวิฟต์มากมาย วิดีโอแสดงสวิฟต์ตัดสินใจจบความสัมพันธ์ทางโทรศัพท์ ในวิดีโอ สวิฟต์นึกย้อนถึงเหตุการณ์เกี่ยวกับคนรักหลายเหตุการณ์ ทั้งด้านดีและไม่ดี สวิฟต์ส่งเสริมเพลง "ไวต์ฮอร์ส" ผ่านการแสดงสด และในทัวร์คอนเสิร์ตเฟียร์เลสทัวร์ (2009-10)

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:ซิงเกิลในปี พ.ศ. 2551
หมวดหมู่:เพลงในปี พ.ศ. 2551
หมวดหมู่:เพลงของเทย์เลอร์ สวิฟต์
หมวดหมู่:ซิงเกิลสังกัดบิกแมชีนเรเคิดส์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยลิซ โรส
หมวดหมู่:เพลงที่ประพันธ์คำร้องโดยเทย์เลอร์ สวิฟต์
เรื่องอื้อฉาวลูวินสกี

**เรื่องอื้อฉาวลูวินสกี** เป็นเรื่องอื้อฉาวทางเพศในการเมืองอเมริกันซึ่งเกี่ยวข้องกับประธานาธิบดีบิล คลินตันวัย 49 ปีกับผู้ฝึกงานทำเนียบขาว โมนิกา ลูวินสกี วัย 22 ปี ความสัมพันธ์ทางเพศดังกล่าวเกิดระหว่างปี 2538 ถึง 2539 และมีการเปิดเผยในปี 2541 คลินตันปิดสุนทรพจน์ทางโทรทัศน์ด้วยถ้อยแถลงว่าเขา "ไม่มีความสัมพันธ์ทางเพศ" กับลูวินสกี การสืบสวนเพิ่มเติมนำสู่ข้อกล่าวหาเบิกความเท็จและให้สภาผู้แทนราษฎรสหรัฐฟ้องให้ขับประธานาธิบดีคลินตันออกจากตำแหน่งในปี 2541 ต่อมา เขาได้รับการปล่อยตัวในทุกข้อกล่าวหาฟ้องให้ขับออกจากตำแหน่งเบิกความเท็จและขัดขวางกระบวนการยุติธรรมในการพิจารณาของวุฒิสภาสหรัฐนาน 21 วัน ผู้พิพากษา ซูซาน เว็บเบอร์ ไรต์เอาผิดคลินตันในคดีแพ่งละเมิดอำนาจศาลเนื่องจากให้คำให้การทำให้หลงผิดในคดีพอลลา โจนส์เกี่ยวกับลูวินสกี และถูกสั่งจ่ายค่าปรับ 90,000 ดอลลาร์สหรัฐ ใบอนุญาตให้ประกอบกิจกฎหมายของเขาถูกระงับในรัฐอาร์คันซอเป็นเวลาห้าปี และจากนั้นไม่นาน เขาถูกห้ามมิให้เสนอคดีต่อศาลสูงสุดแห่งสหรัฐ

ลูวินสกีเป็นผู้สำเร็จการศึกษาจากวิทยาลัยลิวอิสแอนด์คลาร์ก ได้รับว่าจ้างระหว่างการดำรงตำแหน่งสมัยแรกของคลินตันในปี 2538 เป็นผู้ฝึกงาน ณ ทำเนียบขาว และต่อมาเป็นลูกจ้างของสำนักงานกิจการนิติบัญญัติของทำเนียบขาว บางคนเชื่อว่าคลินตันเริ่มความสัมพันธ์ส่วนบุคคลกับเธอระหว่างที่ทำงานอยู่ทำเนียบขาว โดยรายละเอียดนั้นต่อมาเธอเปิดเผยต่อลินดา ทริพ เพื่อนร่วมงานกระทรวงกลาโหมของธอซึ่งบันทึกการสนทนาทางโทรศัพท์ของทั้งสองอย่างลับ ๆ

ในเดือนมกราคม 2541 ทริพค้นพบว่าลูวินสกีมีคำให้การที่เป็นลายลักษณ์อักษรโดยมีการสาบานในคดีพอลลา โจนส์ โดยปฏิเสธความสัมพันธ์กับคลินตัน เธอส่งมอบเทปแก่เคนเนธ สตาร์ ที่ปรึกษาอิสระซึ่งกำลังสืบสวนคลินตันในประเด็นอื่น รวมทั้งเรื่องอื้อฉาวไวต์วอเตอร์ ซึ่งเป็นข้อถกเถียงแฟ้มเอฟบีไอของทำเนียบขาว และข้อถกเถียงสำนักงานท่องเที่ยวของทำเนียบขาว ระหว่างให้การต่อคณะลูกขุนใหญ่ คลินตันสนองตอบโดยใช้คำอย่างระมัดระวัง และเขาแย้งว่า "มันขึ้นอยู่กับว่าความหมายของคำว่า 'คือ' คืออะไร" โดยหมายถึงความจริงของถ้อยแถลงว่า "ไม่มีความสัมพันธ์ทางเพศ ความสัมพันธ์ทางเพศที่ไม่เหมาะสมหรือความสัมพันธ์ที่ไม่เหมาะสมประเภทอื่น"

ความสัมพันธ์ไม่เหมาะสมระหว่างบิล คลินตันและโมนิกา ลูวินสกีได้รับการยืนยัน แต่การสมรสระหว่างคลินตันกับฮิลลารี คลินตันยังรอดเรื่องอื้อฉาวนี้

## อ้างอิง

หมวดหมู่:พ.ศ. 2541
หมวดหมู่:พ.ศ. 2542
หมวดหมู่:การเมืองสหรัฐ
ธนูศึก ประสพชัย

**ธนูศึก ประสพชัย** เป็นนักมวยไทยชาวไทย ซึ่งในปี พ.ศ. 2523 เขาได้จับคู่กับพฤหัส โล่ห์เงิน ขึ้นชกกับมะเฟือง วีระพล ในแบบ 2 ต่อ 1 นับเป็นครั้งแรกของวงการมวยไทย ที่ฝั่งสองคนเป็นฝ่ายชนะคะแนน

## ประวัติ
ธนูศึก ประสพชัย มีชื่อจริงคือ สงบ ใสพลกรัง โดยในช่วงที่เป็นนักมวยไทยระดับอาชีพ เขาฝึกซ้อมที่ค่ายมวยประสพชัย ในจังหวัดนครราชสีมา

วันที่ 29 กรกฎาคม พ.ศ. 2523 ธนูศึกได้จับคู่กับพฤหัส โล่ห์เงิน ขึ้นชกกับมะเฟือง วีระพล ในรายการศึกวันทรงชัย ที่สนามมวยเวทีลุมพินี ในแบบ 2 ต่อ 1 (พฤหัส 3 ยกแรก ธนูศึก 2 ยกสุดท้าย รวมเป็น 5 ยก) และจากการแข่งขันครั้งดังกล่าว ฝั่งของธนูศึกเป็นฝ่ายชนะคะแนน

ส่วนในวันที่ 17 กันยายน ของปีเดียวกัน ธนูศึกเข้าแข่งขันรายการศึกพลังหนุ่ม ในรองคู่เอก ที่สนามมวยราชดำเนิน โดยพบกับจ๊อก เกียรตินิวัฒน์ ซึ่งธนูศึกเป็นฝ่ายแพ้คะแนน ในขณะที่คู่ชกของเขาถึงกับหลั่งเลือดที่หางคิ้วซ้าย

ครั้นในปี พ.ศ. 2524 ธนูศึกได้โคจรมาพบกับพฤหัส โล่ห์เงิน ที่จังหวัดนครราชสีมา โดยธนูศึกเป็นฝ่ายชนะ

ส่วนวันที่ 4 กันยายน ของปีเดียวกัน ธนูศึกเข้าแข่งขันรายการศึกวันทรงชัย ที่สนามมวยเวทีลุมพินี โดยธนูศึกเป็นฝ่ายชนะคะแนนลำโขง ศิษย์ไวยวัฒน์ ซึ่งรายการดังกล่าว เก็บค่าผ่านประตูได้ 1,470,000 บาท

และในปี พ.ศ. 2526 ธนูศึกพบกับคู่ชกอย่างปิยะรัตน์ ส.ณรงค์มิตร (ชื่อเดิมคือ อภิรักษ์ สิงห์โบ๊เบ๊) สนามมวยกองบิน 21 จังหวัดอุบลราชธานี จากการแข่งครั้งนี้ ธนูศึกเป็นฝ่ายแพ้แตกด้วยศอก

## สถิติการแข่งขัน

## เชิงอรรถ


## อ้างอิง

หมวดหมู่:นักมวยไทยชาวไทย
หมวดหมู่:นักมวยจากจังหวัดนครราชสีมา
ตำบลวังม่วง (อำเภอเปือยน้อย)

**วังม่วง** เป็นตำบลหนึ่งในอำเภอเปือยน้อย จังหวัดขอนแก่น สภาพพื้นที่โดยทั่วไปเป็นที่ราบลุ่ม ดินเป็นดินร่วนปนทราย มีเนื้อที่ทั้งหมด 61.09 ตร.กม. หรือประมาณ 38,181.25 ไร่ ห่างจากที่ว่าการอำเภอเปือยน้อย 5 กิโลเมตร

## ที่ตั้งและอาณาเขต
ตำบลวังม่วงตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลขามป้อม
* ทิศใต้ ติดต่อ ตำบลคึมชาด (อำเภอหนองสองห้อง)
* ทิศตะวันออก ติดต่อ ตำบลเปือยน้อย, ตำบลสระแก้ว
* ทิศตะวันตก ติดต่อ ตำบลป่าปอ (อำเภอบ้านไผ่)

## ประวัติ
วังม่วงเดิมเป็นเพียงหมู่บ้านเล็ก ๆ ในปกครองของตำบลเปือยน้อย ต่อมาเมื่อวันที่ 31 พฤษภาคม พ.ศ. ทางราชการได้แบ่งแยกออกมาจัดตั้งเป็นตำบลใหม่ชื่อ ตำบลวังม่วง อยู่ในเขตปกครองของอำเภอบ้านไผ่ จังหวัดขอนแก่น ซึ่งในเมื่อวันที่ 5 กรกฎาคม พ.ศ. 2516 ทางราชการได้จัดตั้ง **สภาตำบลวังม่วง** ในพื้นที่ตำบล

ต่อมาได้มีประกาศจัดตั้งกิ่งอำเภอเปือยน้อยขึ้นโดยแบ่งท้องที่บางส่วนของอำเภอบ้านไผ่จำนวน 2 ตำบล คือท้องที่ตำบลเปือยน้อยและตำบลวังม่วง จึงมีผลทำให้ตำบลวังม่วงย้ายมาขึ้นต่อปกครองของอำเภอเปือยน้อยตั้งแต่นั้นมา

จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้ประกาศเปลี่ยนแปลงฐานะสภาตำบลวังม่วงเป็น **องค์การบริหารส่วนตำบลวังม่วง** อำเภอเปือยน้อย จนถึงปัจจุบันนี้

## การแบ่งเขตการปกครอง
ตำบลวังม่วงแบ่งเขตการปกครองออกเป็น 8 หมู่บ้าน ดังนี้
* หมู่ที่ 1 บ้านวังม่วง
* หมู่ที่ 2 บ้านวังม่วง
* หมู่ที่ 3 บ้านห้วยแร่
* หมู่ที่ 4 บ้านโนนสว่าง
* หมู่ที่ 5 บ้านห้วยโปร่ง
* หมู่ที่ 6 บ้านโสกนาค
* หมู่ที่ 7 บ้านห้วยแร่
* หมู่ที่ 8 บ้านโสกนาค

## อ้างอิง

วังม่วง
วังม่วง
หมวดหมู่:อำเภอเปือยน้อย
ตำบลขามป้อม (อำเภอเปือยน้อย)

**ขามป้อม** เป็นตำบลหนึ่งในอำเภอเปือยน้อย จังหวัดขอนแก่น ระยะทางห่างตัวอำเภอเปือยน้อยประมาณ 11 กิโลเมตร โดยใช้เส้นทางสายอำเภอเปือยน้อย–อำเภอบ้านไผ่

## ประวัติ
ขามป้อมเดิมเป็นเพียงหมู่บ้านเล็ก ๆ ในปกครองของตำบลวังม่วง ต่อมาเมื่อวันที่ 25 สิงหาคม พ.ศ. 2521 ทางราชการได้แบ่งแยกท้องที่ออกมาจัดตั้งเป็นตำบลใหม่ชื่อ ตำบลขามป้อม เขตปกครองของกิ่งอำเภอเปือยน้อย จังหวัดขอนแก่น

เมื่อวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะสภาตำบลขามป้อมเป็น **องค์การบริหารส่วนตำบลขามป้อม** อำเภอเปือยน้อย จนถึงปัจจุบันนี้

## ที่ตั้งและอาณาเขต
ตำบลขามป้อมตั้งอยู่ทางทิศตะวันตกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลบ้านลาน (อำเภอบ้านไผ่)
* ทิศใต้ ติดต่อ ตำบลวังม่วง, ตำบลสระแก้ว
* ทิศตะวันออก ติดต่อ ตำบลหนองแวง (อำเภอกุดรัง), ตำบลหนองแดง (อำเภอนาเชือก)
* ทิศตะวันตก ติดต่อ  ตำบลบ้านลาน, ตำบลป่าปอ (อำเภอบ้านไผ่)

## การแบ่งเขตการปกครอง
ตำบลขามป้อมแบ่งเขตการปกครองออกเป็น 10 หมู่บ้าน ดังนี้
* หมู่ที่ 1 บ้านขามป้อม
* หมู่ที่ 2 บ้านส้มป่อยใหญ่
* หมู่ที่ 3 บ้านส้มป่อยน้อย
* หมู่ที่ 4 บ้านวังผือ
* หมู่ที่ 5 บ้านหนองนกเขียน
* หมู่ที่ 6 บ้านหนองโก
* หมู่ที่ 7 บ้านหินฮาว
* หมู่ที่ 8 บ้านนาเสถียร
* หมู่ที่ 9 บ้านวังผือ
* หมู่ที่ 10 บ้านหนองนกเขียน

## การศึกษา
**โรงเรียนระดับประถมศึกษา** จำนวน 4 แห่ง
* โรงเรียนบ้านส้มป่อย
* โรงเรียนหนองนกเขียนนาเสถียร
* โรงเรียนบ้านโกน้อย
* โรงเรียนบ้านหิวฮาววังลำชู
**โรงเรียนระดับประถมศึกษาขยายโอกาส** จำนวน 1 แห่ง
* โรงเรียนบ้านวังผือขามป้อม
**โรงเรียนระดับมัธยมศึกษา** จำนวน 1 แห่ง
* โรงเรียนกู่ทองพิทยาลัย
**ศูนย์พัฒนาเด็กเล็ก** จำนวน 2 แห่ง

**ศูนย์การศึกษานอกโรงเรียนประจำตำบล** จำนวน 1 แห่ง

## การสาธารณสุข
โรงพยาบาลรัฐ จำนวน 1 แห่ง
* โรงพยาบาลส่งเสริมสุขภาพตำบลขามป้อม

## อ้างอิง

ขามป้อม
ขามป้อม
หมวดหมู่:อำเภอเปือยน้อย
วิทยาลัยเทคโนโลยีไทยบริหารธุรกิจขอนแก่น

**วิทยาลัยเทคโนโลยีไทยบริหารธุรกิจขอนแก่น** () เดิมชื่อโรงเรียนพณิชยการขอนแก่น ภายหลังถูกยกฐานะขึ้นเป็น วิทยาลัยเทคโนโลยีพณิชยการขอนแก่น และในปัจจุบันเข้าร่วมเป็นสถาบันในเครือไทย-เทค มหาวิทยาลัยศรีปทุม จึงถูกเปลี่ยนชื่อเป็นวิทยาลัยเทคโนโลยีไทยบริหารธุรกิจขอนแก่น

## ประวัติวิทยาลัย
thumb|180px|left|ตราประจำโรงเรียนพณิชยการขอนแก่น
**วิทยาลัยเทคโนโลยีไทยบริหารธุรกิจขอนแก่น** ก่อวันที่ 19 มีนาคม พ.ศ. 2511 โดยมีชื่อว่า **โรงเรียนพณิชยการขอนแก่น** (พ.ณ.ข.) () ตั้งอยู่ถนนศรีจันทร์ ตำบลในเมือง อำเภอเมืองขอนแก่น (ปัจจุบันพื้นที่เป็นส่วงหนึ่งของ มหาวิทยาลัยศรีปทุม ขอนแก่น) ภายหลังถูกยกฐานะขึ้นเป็น วิทยาลัยเทคโนโลยีพณิชยการขอนแก่น และในปัจจุบันเข้าร่วมเป็นวิทยาลัยในเครือไทย-เทค จึงถูกเปลี่ยนชื่อเป็นวิทยาลัยเทคโนโลยีไทยบริหารธุรกิจขอนแก่น และถูกย้ายไปถนนกสิกรทุ่งสร้าง ตำบลในเมือง อำเภอเมืองขอนแก่น ที่โดยมีผู้รับใบอนุญาตคือ ดร.รัชนีพร พุคยาภรณ์ พุกกะมาน อธิการบดีมหาวิทยาลัยศรีปทุม 

## หลักสูตร

## อ้างอิง

## แหล่งข้อมูลอื่น

* เว็บไซต์หลักของวิทยาลัยเทคโนโลยีไทยบริหารธุรกิจขอนแก่น 

เทคโนโลยีไทยบริหารธุรกิจขอนแก่น
หมวดหมู่:สถาบันอาชีวศึกษาในจังหวัดขอนแก่น
ซีบรัช

**ซีบรัช** () เป็นโปรแกรมเครื่องมือประติมากรรมดิจิทัล ที่รวมถึงการสร้างแบบจำลองสามมิติ / 2.5D, การสร้างพื้นผิว, การวาดภาพดิจิทัล ซึ่งใช้เทคโนโลยี "pixol" ที่เป็นจัดเก็บแสงสีวัสดุและข้อมูลความลึกสำหรับวัตถุทั้งหมดบนหน้าจอ ความแตกต่างหลักระหว่าง ZBrush กับแพ็กเกจการสร้างแบบจำลองอื่น ๆ ก็คือมีคล้ายกับการแกะสลัก

ซีบรัชใช้สำหรับการสร้างแบบจำลองความละเอียดสูง (สามารถเข้าถึง 40 ล้านโพลีกอน ขึ้นไป) เพื่อใช้ในภาพยนตร์เกมและภาพเคลื่อนไหวโดย บริษัท ต่าง ๆ จาก Industrial Light & Magic อิเล็กทรอนิก อาตส์ ซีบรัชใช้ระดับความละเอียดแบบไดนามิกเพื่อให้นักประดิษฐ์สามารถเปลี่ยนแปลงรูปแบบของแบบจำลองได้ ซีบรัชเป็นที่รู้จักมากที่สุดสำหรับความสามารถในประติมากรรมรายละเอียดความถี่ปานกลางถึงสูงที่ถูกวาดแบบดั้งเดิมในบัมป์แมปปิง

## อ้างอิง
* 
* 
* 
* 

## แหล่งข้อมูลอื่น
* Pixologic ZBrush website
* ZBrush wiki 
* Pixol at ZBrush Wiki 
* Detailed tutorial on Z brush for Starters 
* Michael Dunnam Free XMD Zbrush Brushes! 

หมวดหมู่:ซอฟต์แวร์กราฟิกส์สามมิติ
หมวดหมู่:ซอฟต์แวร์บนวินโดวส์
อังวะมิบะยา

**อังวะมิบะยา** (, ; *อิงวะ มิบะยา* ; ค.ศ. 1534 – 1595) เป็นพระอัครมเหสีแห่งอังวะ ระหว่าง ค.ศ. 1555 ถึง 1584 พระนางเป็นพระราชธิดาพระองค์ใหญ่ของพระเจ้าบุเรงนอง ที่ประสูติแต่พระนางอตุลสิริมหาราชเทวี และเป็นพระเชษฐภคินีของพระเจ้านันทบุเรงแห่งราชวงศ์ตองอูของพม่า เมื่อพระชนมายุได้ 20 พรรษาพระองค์เข้าพิธีอภิเษกสมรสกับตะโดเมงสอพระอนุชาต่างพระมารดาของพระเจ้าบุเรงนอง ในพิธีราชาภิเษกเป็นพระเจ้าอังวะเมื่อวันที่ 19 กุมภาพันธ์ ค.ศ. 1555 ทั้งสองพระองค์มีพระราชธิดาเพียงพระองค์เดียวคือพระนางนัตชินเมดอ ซึ่งต่อมาได้เป็นพระชายาของมังกะยอชวาที่ 1 แห่งตองอู พระราชโอรสของพระเจ้านันทบุเรง

## ในวัฒนธรรมร่วมสมัย
พระนางอังวะมิบะยาในละครโทรทัศน์ไทยเรื่อง **กษัตริยา** พ.ศ. 2546 ในชื่อ **เจ้านางนันทวดี** รับบทโดย รัชนี ศิระเลิศ 

## พระราชพงศาวลี



## หมายเหตุ

## อ้างอิง

## บรรณานุกรม
* 
* 

หมวดหมู่:ราชวงศ์ตองอู
เดิมพันบัลลังก์เดือด

**เดิมพันบัลลังก์เดือด** () เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2016 กล่าวถึงประวัติของ แพค แท-กิน เจ้าชายองค์หนึ่งของราชวงศ์โชซ็อน ออกอากาศในประเทศไทยทางช่อง 3 แฟมิลี่ ตั้งแต่วันที่ 28 พฤศจิกายน พ.ศ. 2560 ทุกวันจันทร์ - ศุกร์ เวลา 19:00 น. - 20:00 น. นำแสดงโดย ชัง กึน-ซ็อก, ยอ จิน-กู, ช็อน กวัง-รย็อล, ชอย มิน-ซู, ยุน จิน-ซอ, อิม จี-ย็อน, คิม ฮยอน-วู

## เนื้อเรื่องย่อ
อีอินจวา ชายผู้มีความแค้นต่อพระราชาแห่งโชซอน เขาได้วางแผนให้ บ๊กซุน ซึ่งเป็นภรรยาของนักพนัน แพคมันกึม ใช้เสน่ห์ทำให้พระราชาหลงใหล จนในที่สุด พระเจ้าซุกจง ก็ได้แย่งชิงนางมาจากมันกึมด้วยเกมการพนัน ต่อมาบ๊กซุนได้กลายเป็น พระสนมซุกบิน ตามแผนที่อินจวาวางไว้ และได้ให้กำเนิดบุตรชาย ซุกบินกลัวว่าลูกของนางอาจจะถูกฆ่าเพราะเป็นลูกที่เกิดจากสามีเก่า นางจึงส่งลูกไปให้มันกึมเลี้ยงดูนอกวัง แต่มันกึมกลับทำตัวเสเพล ไม่เลี้ยงดูลูก ในที่สุดบุตรชายของพระสนมซุกบินก็ตกอยู่ในมือของอินจวา เขาจะใช้เด็กคนนี้ให้เป็นเครื่องมือในการแก้แค้นต่อไป หลังจากนั้นไม่นาน พระสนมซุกบินก็ได้ให้กำเนิดโอรสอีกคน นามว่า องค์ชายยอนอิง ซึ่งต่อมาได้กลายเป็นพระเจ้ายองโจ 

20 ปีผ่านไป จากเด็กชายตัวเล็กได้เติบใหญ่ เป็นที่รู้จักของผู้คนในนาม “แพคแทกิล” นักพนันมืออาชีพที่ใช้ชีวิตเสเพล เจ้าชู้ ขี้เมา เพื่อไม่ให้ตกเป็นเป้าโจมตีของเหล่าเสนาบดี และคอยมองหาโอกาสแย่งชิงบัลลังก์ เขาตามหาหลักฐานเพื่อพิสูจน์สายเลือดของตนเอง จนวันหนึ่งแทกิลได้พบกับองค์ชายยอนอิง โดยที่ทั้งคู่ไม่รู้เลยว่าอีกฝ่ายคือสายเลือดเดียวกัน ทั้งสองตกหลุมรักผู้หญิงคนเดียวกัน นามว่า ดัมซอ และยังกลายเป็นเพื่อนกันในเวลาต่อมา แต่อินจวาก็ได้คอยก่อกวนทั้งสอง ทำให้แทกิลและยอนอิงพบอุปสรรคมากมาย ยอนอิงถูกขัดขวางไม่ให้ทำงานสำเร็จ แทกิลก็ต้องตกระกำลำบากยิ่งกว่าตกนรก

โชคชะตานำพาให้แทกิลได้รับรู้ความจริงเรื่องวัยเด็กของเขา การตายของบิดา รวมถึงเรื่องมารดาที่เป็นพระสนมของพระเจ้าซุกจง ทำให้ตัวเขาต้องกลายมาเป็นสามัญชนจนถึงทุกวันนี้ ความลับที่ถูกปิดตายมาตลอดยี่สิบปีได้ถูกเปิดขึ้นอีกครั้ง ด้วยความแค้นที่สั่งสมมา แทกิลตัดสินเล่นเกมพนันครั้งยิ่งใหญ่ที่สุดในประวัติศาสตร์ เดิมพันชีวิตของตนเองกับบัลลังก์ของพระเจ้ายองโจ น้องชายร่วมสายเลือดของตนเอง ท่ามกลางการยั่วยุของอินจวาที่ต้องการให้แทกิลยึดครองบัลลังก์ และกลายเป็นพระราชาในแบบที่อินจวาต้องการ ยอนอิงต้องการปกปักษ์รักษาบัลลังก์และความมั่นคงของโชซอน ส่วนแทกิลต้องการหยุดยั้งความสูญเสียที่เกิดจากการชิงอำนาจ ศึกสายเลือดดำเนินไปโดยการชักใยของอินจวา การเล่นพนันเดิมพันที่ยิ่งใหญ่ที่สุดในประวัติศาสตร์ เพื่อแก้แค้นและยึดครองบัลลังก์ของพี่น้องร่วมสายเลือดได้เริ่มต้นขึ้น

## นักแสดงนำ
* ชัง กึน-ซ็อก รับบท แพค-แทกิล
* ยอ จิน-กู รับบท เจ้าชายย็อนอิง (พระเจ้าย็องโจแห่งโชซ็อน)
* ช็อน กวัง-รย็อล รับบท อีอินจวา
* ชอย มิน-ซู รับบท พระเจ้าซุกจงแห่งโชซ็อน
* ยุน จิน-ซอ รับบท บ๊ก-ชุน
* อิม จี-ย็อน รับบท ดัม ซอ
* คิม ฮยอน-วู รับบท พระเจ้าคย็องจงแห่งโชซ็อน

## อ้างอิง

## แหล่งข้อมูลอื่น
* 
* 

หมวดหมู่:ละครโทรทัศน์ช่องเอสบีเอส‎
มีนเละยาแห่งอังวะ

**มีนเละยา** (, ; สิ้นพระชนม์ ค.ศ. 1586) เป็นเจ้าเมืองอังวะระหว่าง ค.ศ. 1584 ถึง 1586 ในรัชสมัยพระเจ้านันทบุเรงแห่งราชวงศ์ตองอูของประเทศพม่า มีนเละยาเป็นพระราชโอรสพระองค์เดียวของพระเจ้าตะเบ็งชะเวตี้ที่ได้รับการกล่าวถึงในพงศาวดารพม่า

มีนเละยาได้รับการแต่งตั้งจากพระเจ้านันทบุเรงให้เป็นเจ้าเมืองอังวะในเดือนพฤษภาคม ค.ศ. 1584 ภายหลังจากที่พระองค์สามารถปราบกบฏภายใต้การนำของพระเจ้าตะโดเมงสอแห่งอังวะ ได้สำเร็จในวันที่ 24 เมษายน ค.ศ. 1584 และหลังได้รับข่าวว่ากรุงศรีอยุธยาก่อกบฏในเดือนพฤษภาคม ค.ศ. 1584 ตำแหน่งดังกล่าวเป็นตำแหน่งเจ้าเมืองที่ไม่ได้สืบทอดทางสายพระโลหิต ไม่ใช่ตำแหน่งพระเจ้าประเทศราชอย่างที่ตะโดเมงสอเคยครอง สิ่งนี้สะท้อนให้เห็นถึงความปรารถนาของพระเจ้านันทบุเรงที่จะไม่ให้ผู้ปกครองที่เข้มแข็งในพม่าตอนบนมาอยู่ในตำแหน่งที่จะท้าทายพระองค์ในขณะที่พระองค์กำลังจัดการกับสยาม มีนเละยาปกครองพม่าตอนบนอย่างภักดีโดยไม่มีเหตุการณ์ใด ๆ จนกระทั่งพระองค์สิ้นพระชนม์ในเดือนตุลาคม ค.ศ. 1586 มังรายกะยอฉะวาพระราชโอรสในพระเจ้านันทบุเรงจึงขึ้นครองต่อในฐานะพระเจ้าประเทศราช

มีนเละยามีพระราชธิดาคนเดียวคือ ขิ่นเม () ซึ่งต่อมาได้เป็นพระมเหสีรองในพระเจ้าญองย่าน

## หมายเหตุ

## อ้างอิง

## บรรณานุกรม
* 

หมวดหมู่:เจ้าชายพม่า
หมวดหมู่:ราชวงศ์ตองอู
หมวดหมู่:จักรวรรดิตองอูที่หนึ่ง
ออโตเดสก์ มายา

**ออโตเดสก์ มายา** () เป็นซอฟต์แวร์เพื่องานกราฟิกส์สามมิติจากบริษัทออโตเดสก์ ด้านกราฟิกสำหรับงานทางด้าน โมเดล 3 มิติ และ แอนิเมชัน ที่ใช้สำหรับWindows, macOS และLinux ถูกใช้เพื่อสร้างโปรแกรม 3 มิติแบบโต้ตอบ รวมทั้งวิดีโอเกม, ภาพยนตร์การ์ตูนทีวีซีรีส์หรือเอฟเฟ็ก

## ประวัติ
มายา เดิมเป็นผลิตภัณฑ์แอนิเมชั่นยุคใหม่ตามโค้ดจากThe Advanced Visualizer โดย Wavefront Technologies ,PowerAnimator โดย Alias Research, Inc. และ Alias Sketch! 

## ข้อมูลทั่วไป
ออโตเดสก์ มายา เป็นโปรแกรมที่ใช้เพื่อสร้างเนื้อหา 3D เพื่อใช้ในภาพยนตร์โทรทัศน์ ,การพัฒนาเกม และสถาปัตยกรรม ซอฟต์แวร์ได้รับการออกจำหน่ายครั้งแรกสำหรับระบบปฏิบัติการ IRIX อย่างไรก็ตามการสนับสนุนนี้ถูกยกเลิกในเดือนสิงหาคม ค.ศ. 2006 หลังจากที่ออกเวอร์ชัน 6.5 มายามีทั้งฉบับ "สมบูรณ์" และ "ไม่จำกัด " จนถึงเดือนสิงหาคมปี ค.ศ. 2008 เมื่อกลายเป็นชุดเดียว

## ดูเพิ่ม
*ซอฟต์แวร์คอมพิวเตอร์กราฟิกส์สามมิติ
*แอนิเมชัน
*3 ดีเอสแมกซ์

## อ้างอิง

## แหล่งข้อมูลอื่น
* Autodesk Maya

หมวดหมู่:ออโตเดสก์
หมวดหมู่:ซอฟต์แวร์กราฟิกส์สามมิติ
หมวดหมู่:ซอฟต์แวร์ออกแบบใช้คอมพิวเตอร์ช่วย
หมวดหมู่:ซอฟต์แวร์แอนิเมชันสามมิติ
หมวดหมู่:ซอฟต์แวร์บนไออาร์ไอเอ็กซ์
หมวดหมู่:ซอฟต์แวร์คอมพิวเตอร์กราฟิกส์สามมิติสำหรับลินุกซ์
กิเยร์โม เดล โตโร

**กิเยร์โม เดล โตโร โกเมซ** ( ; เกิด 9 ตุลาคม ค.ศ. 1964) เป็นผู้กำกับภาพยนตร์ นักเขียนบท โปรดิวเซอร์ นักประพันธ์นวนิยาย ชาวสเปน ในการผลงานสร้างภาพยนตร์ เดล โตโรมีภาพยนตร์ภาษาสเปนแนวจินตนิมิตด้านมืด (dark fantasy) อย่างเช่น ภาพยนตร์แนวกอทิกสยองขวัญเรื่อง *[[The Devil's Backbone]]* (2001) และ *[[Pan's Labyrinth]]* (2006) เขายังมีผลงานภาพยนตร์อเมริกันกระแสหลักแนวโลดโผน อย่างภาพยนตร์โลโผนซูเปอร์ฮีโรแวมไพร์เรื่อง *[[Blade II]]* (2002) ภายยนตร์ซูเปอร์ฮีโรเหนือธรรมชาติเรื่อง *[[Hellboy (2004 film)|Hellboy]]* (2004), และภาคต่อ *[[Hellboy II: The Golden Army]]* (2008) และภาพยนตร์สัตว์ประหลาดแนวนวนิยายวิทยาศาสตร์เรื่อง *[[Pacific Rim (film)|Pacific Rim]]* (2013) ผลงานภาพยนตร์เรื่อง *[[The Shape of Water (film)|The Shape of Water]]* (2017) ได้รับคำวิจารณ์ที่ดี และได้รับรางวัลสิงโตทองคำจากเทศกาลภาพยนตร์เวนิซ รวมถึงรางวัลออสการ์ สาขาภาพยนตร์ยอดเยี่ยม

นอกจากผลงานกำกับ เดล โตโร ยังเป็นผู้สร้างภาพยนตร์ที่มีผลงานมากมาย อย่าง *[[The Orphanage (film)|The Orphanage]]* (2007), *[[Julia's Eyes]]* (2010), *[[Biutiful]]* (2010), *[[Kung Fu Panda 2]]* (2011), *[[Puss in Boots (2011 film)|Puss in Boots]]* (2011), และ *[[Mama (2013 film)|Mama]]* (2013) เดิมทีเขายังได้รับเลือกจากปีเตอร์ แจ็กสัน ให้กำกับภาพยนตร์ชุด ''The Hobbit'' แต่เขาออกจากโครงการนี้ก่อนเนื่องจากปัญหาด้านการผลิต แต่ยังได้รับเครดิตเป็นผู้เขียนร่วมที่เขามีส่วนในการช่วยเขียนบท

## ผลงานภาพยนตร์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ กีเยร์โม เดล โตโร

16px 

สีแดง  สีส้ม  สีเขียว 

$ 

## รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ กิเยร์โม เดล โตโร

## อ้างอิง

หมวดหมู่:ผู้กำกับภาพยนตร์ชาวเม็กซิโก
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:บุคคลจากกัวดาลาฮารา
ภาษาในสตาร์ วอร์ส

[thumb|320px|The Aurebesh alphabet is the primary [constructed script seen throughout the franchise.|alt=The letters and punctuation of a constructed alphabet seen in Star Wars]]
เรื่องแต่งชุด*[[สตาร์ วอร์ส]]*ของจอร์จ ลูคัส เป็นมหากาพย์เทพนิยายอวกาศกึ่งไซไฟที่มีบทพูดภาษาต่างดาวเป็นส่วนประกอบหนึ่งของเรื่อง *[[ภาษากลาง]]*ของตัวละครในเรื่องนี้ ที่เสมือนถูกพากย์ให้เป็นภาษาอังกฤษ คือภาษากลางแห่งกาแลกซี (Galactic Basic language) ตัวละครบางตัวจะพูดภาษาอื่นที่ไม่ใช่ภาษากลางนี้ เช่น ภาษาไชรีวุกของชิวแบคคา ภาษาดรอยด์ของอาร์ทูดีทูและบีบีเอท และภาษาฮัทท์ของแจบบาเดอะฮัทท์ เป็นต้น

ในช่วงแรกเริ่ม ภาษาสมมติต่างๆ เป็นส่วนหนึ่งของงานออกแบบเสียงประกอบ ส่วนใหญ่พัฒนาโดยเบน เบิร์ตต์ ซึ่งเป็นนักออกแบบเสียงของภาพยนตร์ภาคหลักทั้ง 6 ภาค เขาสร้างเสียงบทสนทนาต่างดาวจากเสียงของภาษาต่างๆ ที่ไม่ใช่ภาษาอังกฤษ เช่น ภาษาเกชัว ภาษาฮายา และภาษาทิเบต ซึ่งซารา ฟอร์สเบิร์ก ก็ได้นำวิธีเดียวกันนี้มาใช้ใน*[[อุบัติการณ์แห่งพลัง]]* นอกจากนี้จอร์จ ลูคัสเองก็พยายามให้ตัวอักษรที่ปรากฏในภาพยนตร์มีความแตกต่างจากภาษาอังกฤษให้มากที่สุดเท่าที่จะเป็นไปได้ จึงมีการสร้างตัวอักษรใหม่ขึ้น

มีคำวิจารณ์ต่อโครงสร้างภาษาที่ปรากฏในภาพยนตร์ว่าไม่ใช่โครงสร้างของภาษาจริงๆ เป็นแต่เพียงการจำลองเสียงให้เหมือนเป็นภาษาเท่านั้น

## ภาษากลางแห่งกาแลกซี
ภาษากลางแห่งกาแลกซี (Galactic Basic) หรือภาษากลาง (Basic) เป็นภาษากลางแบบ lingua franca ของจักรวาลเรื่องแต่งชุด*สตาร์ วอร์ส*

### สำเนียงพูด
จอร์จ ลูคัส พยายามจะให้มีความสมดุลระหว่างภาษาอังกฤษสำเนียงอเมริกันและสำเนียงอังกฤษ ผสมกันทั้งในหมู่ฝ่ายตัวเอกและฝ่ายตัวร้าย 

### อักษรออเรเบช
ออเรเบช (Aurebesh) เป็นชุดตัวอักษรที่ใช้แทนภาษาพูดกลางแห่งกาแลกซี และเป็นภาษาเขียนที่พบได้บ่อยที่สุดในเรื่องแต่งชุดนี้

ตัวอักษรของชุดตัวอักษรนี้ออกแบบโดย Joe Johnson เพื่อประกอบภาพยนตร์ตั้งแต่ไตรภาคดั้งเดิม เห็นได้บนจอแสดงผลบางจอใน*การกลับมาของเจได* ชุดตัวอักษรนี้ถูกนำมาออกแบบซ้ำให้เป็นแบบอักษร (font) ชื่อ *Star Wars 79* และถูกนำมาใช้ใน *กองทัพโคลนส์จู่โจม* โดย Metschan ซึ่งนำชุดตัวอักษรดั้งเดิมมาประกอบกับชุดตัวอักษรออเรเบชที่ประดิษฐ์ขึ้นใหม่ เพื่อใช้ในสินค้าต่างๆ ของ*สตาร์ วอร์ส*

หมวดหมู่:ภาษาสมมติ
หมวดหมู่:สตาร์ วอร์ส
ภาพสุดท้ายของแวนโก๊ะ

***ภาพสุดท้ายของแวนโก๊ะ*** () เป็นภาพยนตร์แอนิเมชันแนวชีวิตและชีวประวัติ ออกฉาย พ.ศ. 2560 เล่าเรื่องของฟินเซนต์ ฟัน โคค ศิลปินชาวดัตช์ โดยเฉพาะช่วงเวลาก่อนเสียชีวิตของเขา เป็นภาพยนตร์แอนิเมชันที่ทำจากภาพวาดตลอดทั้งเรื่องเป็นเรื่องแรก เขียนบทและกำกับโดยดอรอตา กอบีแยลา และฮิว เวลช์แมน ได้รับเงินทุนสนับสนุนการผลิตโดยสถาบันภาพยนตร์โปแลนด์ และอีกส่วนหนึ่งจากโครงการระดมทุนผ่านคิกสตาร์ตเตอร์

ทุกเฟรมของภาพยนตร์เรื่องนี้รวมแล้วกว่า 65,000 เฟรม เป็นภาพวาดบนผืนผ้าใบ ใช้เทคนิคคล้ายคลึงกับผลงานภาพวาดของฟัน โคค ซึ่งเป็นผลงานของคณะศิลปินรวมแล้ว 115 คน ภาพยนตร์เรื่องนี้ออกฉายครั้งแรกในเทศกาลภาพยนตร์แอนิเมชันนานาชาติอานซี พ.ศ. 2560 ได้รับรางวัลภาพยนตร์แอนิเมชันขนาดยาวยอดเยี่ยมจาก รางวัลภาพยนตร์ยุโรป ครั้งที่ 30 ซึ่งจัดในเบอร์ลิน

## อ้างอิง

หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ผลงานเกี่ยวกับฟินเซนต์ ฟัน โคค
หมวดหมู่:ภาพยนตร์อังกฤษ
หมวดหมู่:การ์ตูนสหราชอาณาจักร
หมวดหมู่:การ์ตูนโปแลนด์
คนปล้นวิญญาณ

***คนปล้นวิญญาณ*** ชื่อภาษาอังกฤษ (Reales) เป็นภาพยนตร์แนว ลึกลับ,สยองขวัญ เป็นภาพยนตร์ไทยอินเตอร์ ดัดแปลงมาจากบทภาพยนตร์ชนะเลิศในเทศกาลภาพยนตร์ที่ประเทศแคนาดา ผลิตโดยบริษัท ฟิล์มเฟรมโปรดักชั่นส์ กำกับการแสดงโดย เดริก เกตส์  นำแสดงโดย นักแสดงชาวไทย ได้แก่ ไปรยา สวนดอกไม้,พิชญะ นิธิไพศาลกุล,ภัณฑิลา ฟูกลิ่น และนักแสดงชาวต่างชาติจากฝั่งอเมริกา  ไรอัน เคลลี่, แมดดิสัน แมคคิลลี่ กำหนดออกฉายในวันที่  21 ธันวาคม พ.ศ. 2560  ร่วมทุนร่วมทุนถึง 3 ประเทศ ไทย, อเมริกา, มาเลเซีย

## เรื่องย่อ
คุณเคยสงสัยมั้ยว่า…ทำไมเหตุการณ์บ้าๆ ต้องมาเกิดขึ้นกับคุณ
ความคิดนี้เริ่มต้นขึ้น เมื่อ วินนี่ (ปู ไปรยา) และ เอิร์น (แอร์ ภัณฑิลา)บังเอิญไปอยู่ใน ธนาคาร ที่เกิดการปล้นกลางวันแสกๆ โดย 2 โจรต่างชาติ บ๊อบบี้ (ไรอัน เคลลี่) และแฟนสาว จูเวล (เมดิสัน แมคเคลลี่)แผนการหนีตายเกิดขึ้น พร้อมกับ การจับ วินนี่ และ เอิร์น ไปเป็นตัวประกันและใช้ปีนจี้ให้ เชาว์ (กอล์ฟ พิชญะ) โชเฟอร์ชาวจีน ที่ถูกเรียกให้มารอรับหน้าธนาคารให้พาหนีแบบไม่คิดชีวิต ชะตากรรมของตัวประกันแต่ละคนจะเป็นยังไง ? เหตุการณ์ครั้งนี้ เป็นความบังเอิญ หรือ มีเบื้องหลังซ่อนอยู่ ? เมื่อ 5 ชีวิต ที่ต้องหนีตาย ต้องมาพบกับเรื่องลึกลับ ในสถานที่ ที่เหมือนตกอยู่ในฝันร้าย ณ คฤหาสน์ร้างกลางป่า ปมต่างๆ จะค่อยๆ ถูกคลี่คลายออกมา คำตอบ ของความบังเอิญค่อยๆ จะค่อยๆ ถูกเปิดเผย ความลึกลับ เขย่าขวัญ จะค่อยๆ ถูกเปิดโปงและทำให้คุณ อาจไม่เชื่อสายตา และความคิดเมื่อสิ่งที่เห็น อาจไม่ใช้ความจริง สิ่งที่อยู่ตรงหน้าอาจแยกไม่ออกว่า เป็น "คน" หรือ "วิญญาณ" เพราะเรื่องทุกเรื่อง...มักมีเบื้องหลังซ่อนอยู่

## นักแสดง
* ไปรยา สวนดอกไม้ รับบท วินนี่(ปัจจุบัน)/วันนี(อดีต)
* พิชญะ นิธิไพศาลกุล รับบท เชาว์
* ภัณฑิลา ฟูกลิ่น รับบท เอิร์น
* ไรอัน เคลลี่ รับบท   บ๊อบบี้
* แมดดิสัน แมคคิลลี่  รับบท  จูเวล

## เพลงประกอบภาพยนตร์
* เพลง The Other Side ขับร้องโดย Melody Noel 

## การออกฉายและรายได้
ออกฉาย เรต น 15+

## รางวัล

## อ้างอิง

## แหล่งข้อมูลอื่น
* 
* ภาพยนตร์คนปล้นวิญญาณ  โดยเมเจอร์ ซีนีเพล็กซ์

หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์สยองขวัญไทย
หมวดหมู่:ภาพยนตร์ผี
หมวดหมู่:ภาพยนตร์ไทยที่ออกฉายในปี พ.ศ. 2560
ยัน อิงเงินฮุส

**ยัน อิงเงินฮุส** (, ; 8 ธันวาคม ค.ศ. 1730 – 7 กันยายน ค.ศ. 1799) เป็นนักสรีรวิทยา นักชีววิทยา และนักเคมีชาวดัตช์ เป็นผู้ค้นพบการสังเคราะห์ด้วยแสง และพบว่าพืชมีการหายใจระดับเซลล์เช่นเดียวกับสัตว์

## ประวัติ
ยัน อิงเงินฮุสเกิดในปี ค.ศ. 1730 ที่เมืองเบรดาในสาธารณรัฐดัตช์ เมื่ออายุได้ 16 ปี เขาเข้าเรียนด้านการแพทย์ที่มหาวิทยาลัยเลอเฟินและเรียนต่อที่มหาวิทยาลัยไลเดิน ในปี ค.ศ. 1755 เขากลับไปทำงานเป็นแพทย์ที่เมืองเบรดา หลังบิดาของอิงเงินฮุสเสียชีวิตในปี ค.ศ. 1764 เขาเดินทางไปทั่วยุโรปเพื่อศึกษาต่อ อิงเงินฮุสเรียนการปลูกฝีป้องกันโรคฝีดาษกับจอห์น พริงเกิลในอังกฤษ ต่อมาในปี ค.ศ. 1767 เขาประสบความสำเร็จในการปลูกฝีให้ชาวเมืองฮาร์ตฟอร์ดเชอร์กว่า 700 คน ปีต่อมา จักรพรรดินีมาเรีย เทเรซาแห่งจักรวรรดิโรมันอันศักดิ์สิทธิ์ทรงทราบข่าวการรักษาของพริงเกิลและสนพระทัยในการปลูกฝี พริงเกิลจึงเสนอให้อิงเจิลเฮาส์เดินทางไปออสเตรีย การปลูกฝีให้แก่พระราชวงศ์ของจักรพรรดินีมาเรีย เทเรซาเป็นไปได้ด้วยดี ทำให้อิงเงินฮุสได้รับตำแหน่งแพทย์ประจำพระองค์

อิงเงินฮุสมีผลงานต่าง ๆ เช่น ในปี ค.ศ. 1779 เขาพบว่าเมื่อมีแสงแดด พืชจะปล่อยก๊าซชนิดหนึ่งออกมา แต่จะหยุดกระบวนการนี้เมื่อไม่มีแสงแดด ต่อมาเขาพบว่าก๊าซดังกล่าวคือออกซิเจน อิงเงินฮุสยังพบภายหลังว่าเมื่อไม่มีแสงแดด พืชจะปล่อยก๊าซคาร์บอนไดออกไซด์ออกมา กระบวนการดังกล่าวรู้จักในชื่อการสังเคราะห์ด้วยแสง ต่อมาในปี ค.ศ. 1785 อิงเงินฮุสสังเกตเห็นการเคลื่อนที่ที่ไม่เป็นระเบียบของฝุ่นถ่านหินในแอลกอฮอล์ ต่อมาปรากฏการณ์นี้เรียกว่าการเคลื่อนที่แบบบราวน์

ด้านชีวิตส่วนตัว อิงเงินฮุสแต่งงานกับแอกาทา มารีอา แจ็กควินในปี ค.ศ. 1755 เขาเสียชีวิตที่เมืองคาล์น ราชอาณาจักรบริเตนใหญ่ในปี ค.ศ. 1799 ในปี ค.ศ. 2017 กูเกิล ดูเดิล ฉลองวันเกิดปีที่ 287 ให้แก่อิงเงินฮุส

## อ้างอิง

## แหล่งข้อมูลอื่น
* 
* 

หมวดหมู่:บุคคลจากเบรดา
หมวดหมู่:แพทย์ชาวดัตช์
หมวดหมู่:นักชีววิทยาชาวดัตช์
หมวดหมู่:นักพฤกษศาสตร์ชาวดัตช์
หมวดหมู่:ศิษย์เก่าจากมหาวิทยาลัยไลเดิน
หมวดหมู่:ภาคีสมาชิกราชสมาคมแห่งลอนดอน
คูตูซอฟ (ภาพยนตร์)

***คูตูซอฟ*** () เป็นภาพยนตร์อิงประวัติศาสตร์ของสหภาพโซเวียต กำกับโดย วลาดีมีร์ เปตรอฟ โดยเล่าอัตชีวประวัติของ จอมพลแห่งจักรวรรดิรัสเซีย มีฮาอิล อีลลารีโอโนวิช โกเลนิชเชฟ-คูตูซอฟ (1745 – 1813) หนึ่งในนายพลที่ยิ่งใหญ่ที่สุดในช่วงสงครามของผู้รักชาติปี 1812 ภาพยนตร์เข้าฉายที่สหภาพโซเวียตในวันที่ 13 มีนาคม 1943
 
## นักแสดง
* Aleksei Dikiy รับบท มีฮาอิล อีลลารีโอโนวิช โกเลนิชเชฟ-คูตูซอฟ
* Nikolay Okhlopkov รับบท Michael Andreas Barclay de Tolly
* Sergo Zakariadze รับบท Pyotr Bagration
* Nikolai Timchenko รับบท จักรพรรดิอะเลคซันดร์ที่ 1
* Semyon Mezhinski รับบท จักรพรรดินโปเลียนที่ 1
* Boris Chirkov รับบท Denis Davydov
* Evgueni Kaluzhski รับบท หลุยส์-อาแล็กซ็องดร์ แบร์ตีเย

## แหล่งข้อมูลอื่น
* 
หมวดหมู่:ภาพยนตร์ที่ออกฉายในปี พ.ศ. 2486
หมวดหมู่:ภาพยนตร์รัสเซีย
หมวดหมู่:ภาพยนตร์โซเวียต
วิมตินิยม

**วิมตินิยม**, **วิมุตินิยม** หรือ **กังขาคติ** () โดยทั่วไปคือทัศนคติหรือข้อสงสัยใด ๆ ที่มีต่อความรู้หรือความเชื่อที่สมมติฐานอย่างน้อยหนึ่งข้อ มักกำกับความที่โดเมน เช่น ศีลธรรม (วิมตินิยมทางศีลธรรม), ศาสนา (วิมัตินิยมเกี่ยวกับการดำรงอยู่ของพระเจ้า) หรือ ความรู้ (วิมัตินิยมเกี่ยวกับความเป็นไปได้ของความรู้หรือความเชื่อมั่น)

วิมตินิยมทางปรัชญา มีในรูปแบบต่าง ๆ รูปแบบที่รุนแรงของความสงสัยคิดว่าความรู้หรือความคิดที่มีเหตุผลเป็นไปได้ และให้เราระงับการตัดสินในเรื่องที่ขัดแย้งกันหลายเรื่องหรือทั้งหมด รูปแบบอื่น ๆ ในระดับปานกลางของการเรียกร้องความสงสัยเพียงว่าไม่มีอะไรที่สามารถเป็นที่รู้จักด้วยความมั่นใจหรือว่าเราสามารถรู้อะไรเล็ก ๆ น้อย ๆ หรือเกี่ยวกับ "คำถามใหญ่" ในชีวิตเช่นว่าพระเจ้ามีอยู่จริงหรือไม่ว่าจะมีชีวิตหลังความตาย วิมตินิยมทางศาสนา คือ "ข้อสงสัยเกี่ยวกับหลักการทางศาสนาขั้นพื้นฐาน (เช่นความเป็นอมตะรอบคอบ และการเปิดเผย)" วิมตินิยมทางวิทยาศาสตร์ กังวลเกี่ยวกับการทดสอบความเชื่อมั่นต่อความน่าเชื่อถือโดยการนำเสนอวิธีการทางวิทยาศาสตร์เพื่อตรวจสอบหลักฐานเชิงประจักษ์

## อ้างอิง

## แหล่งข้อมูลอื่น

* 
* 
* 
* 
* 
* 
* 
* 
* "Most Scientific Papers are Probably Wrong" , *[[NewScientist]]*, 30 August 2005
* ''Classical Skepticism'' by Peter Suber
* "Outstanding skeptics of the 20th century"  – *[[Skeptical Inquirer]]* magazine
* "CSICOP and the Skeptics" – critical essay by paranormal believer George P. Hansen

หมวดหมู่:ทฤษฎีทางญาณวิทยา
หมวดหมู่:วิธีวิทยาทางปรัชญา
หมวดหมู่:ขบวนการทางปรัชญา
หมวดหมู่:ทัศนคติ
หมวดหมู่:ทักษะกระบวนการทางวิทยาศาสตร์
หมวดหมู่:วิมตินิยม